Sungai Balangan

Sungai Balangan adalah ngaran sungai nang mengalir di 8 kecamatan di Kabupaten Balangan, Kalimantan Salatan. Sungai Balangan bafungsi sabagai sumbar banyu barasih, pamakaian rumah tangga, patanian lawan pambuangan limbah industri ataupun rumah tangga.

Wilayah Sungai Balangan marupakan bagian dari subdas pada daerah aliran sungai (DAS) Barito dan maliwati kecamatan Paringin, Paringin Selatan, Lampihong, Batumandi, Awayan,Tebing Tinggi, Juai dan Halong. Panjang Sungai Balangan adalah 30 km, lawan libar maksimum 50 m dan kadalaman rata-rata adalah 3,5 m.

Sungai Balangan juga marupakan anak sungai Nagara nang salah satu bahagiannya baandak di parak pusat Kota Amuntai. Di wayah musim hujan kuta Amuntai rancak mangalami banjir nang diakibatakan limpahan Sungai Balangan di bagian-bagian tertentu. Banyu di Sungai Balangan biasanya jua baasal dari kiriman pagunungan meratus di sabalah barat Kabupaten Balangan.

 Jujuhutan 

Tumbung:Sungai di Kalimantan Selatan
Tumbung:Sungai di Kabupatin Balangan
Tumbung:Wikibalalah II